NWR ควงคู่ ITD บวกคึก! รับคว้างานก่อสร้างอุโมงค์ส่งน้ำ “ประปานครหลวง” มูลค่า 4 พันลบ.
NWR ควงคู่ ITD บวกคึก! หลังคว้างานก่อสร้างอุโมงค์ส่งน้ำ “ประปานครหลวง” มูลค่า 4 พันลบ. โดยแบ่งเป็นสัดส่วนรายได้ ITD จำนวน 51% คิดเป็นมูลค่า 2.05 พันลบ. ด้าน NWR สัดส่วนรายได้ 49% คิดเป็น 1.97 พันลบ.
               
31 พ.ค. 2564

ผู้สื่อข่าวรายงานว่า ราคาหุ้น NWR และ ITD กอดคอดบวกวิ่งคึก โดยราคาหุ้นบริษัทเนาวรัตน์พัฒนาการ จำกัด (มหาชน) หรือ NWR  ณ เวลา 15.23 น. อยู่ที่ระดับ 1.32 บาท บวก 0.19 บาท หรือ 16.81% สูงสุดที่ระดับ 1.37 บาท ต่ำสุดที่ระดับ1.10 บาท ด้วยมูลค่าการซื้อขาย 535.01 ล้านบาท
ด้านราคาราคาหุ้นบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD  ณ เวลา 15.29 น. อยู่ที่ระดับ 2.80 บาท บวก 0.04 บาท หรือ 1.45% สูงสุดที่ระดับ 2.86 บาท ต่ำสุดที่ระดับ 2.66 บาท ด้วยมูลค่าการซื้อขาย 809.20 ล้านบาท
ด้านบริษัท เนาวรัตน์พัฒนาการ จำกัด (มหาชน) หรือ NWR ระบุว่า เมื่อวันที่ 27 พ.ค.2564 กิจการร่วมค้า อิตาเลียนไทย-เนาวรัตน์ ซึ่งประกอบด้วย บริษัท อิตาเลี่ยนไทย จำกัด (มหาชน) หรือ ITD และบริษัทฯ ได้ร่วมลงนามในสัญญาก่อสร้างกับการประปานครหลวง ในโครงการก่อสร้างอุโมงค์ส่งน้ำตามแนวถนนราชพฤกษ์ จากคลองมหาสวัสดิ์ ถึงถนนเพชรเกษม พร้อมงานที่เกี่ยวข้องสัญญษ G-TN-9B มูลค่าโครงการรวม 4.01 พันล้านบาท (รวมภาษีมูลค่าเพิ่ม)
โดยแบ่งสัดส่วนรายได้ดังนี้ สัดส่วนของ ITD จำนวน 51% คิดเป็นมูลค่า 2.05 พันล้านบาท สัดส่วนของ NWR จำนวน 49% คิดเป็น 1.97 พันล้านบาท ระยะเวลาในการก่อสร้าง 1,095 วัน นับจากวันที่แจ้งให้เริ่มงาน